|  |  |  |  |  |  |
| --- | --- | --- | --- | --- | --- |
| Številka: 700-60/2022-2030-103 | | | | | |
| Ljubljana, 9. 10. 2025 | | | | | |
|  | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | |
| **ZADEVA:** **Sklep o seznanitvi Vlade RS s Strategijo in akcijskim načrtom za zagotavljanje največje otrokove koristi v civilnih sodnih postopkih – predlog za obravnavo** | | | | | | | | | |
| **1. Predlog sklepov vlade:** | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) je Vlada Republike Sloveniji na ….. seji dne ….. sprejela naslednji sklep:  SKLEP:   1. Vlada Republike Slovenije se je seznanila s Strategijo in akcijskim načrtom za zagotavljanje največje otrokove koristi v civilnih sodnih postopkih in ju v celoti podpira. 2. Ministrstvo za pravosodje usklajuje in spremlja izvajanje strategije in akcijskega načrta in o tem enkrat letno poroča vladi.   Barbara Kolenko Helbl  generalna sekretarka  Sklep prejmejo:   * Ministrstvo za pravosodje * Ministrstvo za delo, družino, socialne zadeve in enake možnosti * Ministrstvo za zdravje * Ministrstvo za vzgojo in izobraževanje   Priloga:   * Strategija in akcijski načrt za zagotavljanje največje otrokove koristi v civilnih sodnih   postopkih | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Miha Verčko, generalni direktor Direktorata za civilno zakonodajo * mag. Nina Koželj, generalna direktorica Direktorata za kaznovalno pravo in človekove pravice * mag. Andrej Del Fabro, vodja Oddelka za otrokom prijazno kazensko pravosodje | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| **/** | | | | | | | | | |
| **5. Kratek povzetek gradiva:**  Ministrstvo za pravosodje je na podlagi 37. člena ZDU-1 (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23) pristojno za področje otroku prijaznega pravosodja. Z namenom nadaljnjega razvoja področja in vzdrževanja vloge ene od vodilnih držav v Evropi ministrstvo sodeluje v projektu "Zagotavljanje največje koristi otrok v civilnih sodnih postopkih", ki ga izvaja Oddelek za otrokove pravice Sveta Evrope v sodelovanju z Generalnim direktoratom Evropske komisije za podporo strukturnim reformam (EC/DG REFORM) od 1. septembra 2023 do 30. junija 2026. Namen skupnega projekta je izboljšati varstvo otrokovih pravic v civilnih sodnih postopkih v Sloveniji z upoštevanjem največje koristi otroka. Izvajanje projekta prispeva k reformi, ki poteka v Sloveniji na področju spoštovanja otrokovih pravic, in k temu, da Slovenija postane ena prvih držav, ki bo širila odličnost sistemov otrokom prijaznega pravosodja v vseh državah članicah Evropske unije.  Ministrstvo za pravosodje je leta 2022 na podlagi ocene stanja in v luči problematike pomanjkanja izvedencev v civilnih sodnih postopkih ustanovilo medresorsko delovno skupino za izvedbo projekta *„Izboljšanje stanja na področju sodnega izvedenstva v družinskih zadevah in s tem izboljšanje položaja otrok v sodnih postopkih«.* Medresorska delovna skupina združuje predstavnike iz: Ministrstva za pravosodje; sodstva (Vrhovnega sodišča Republike Slovenije, Višjega sodišča v Ljubljani, Okrožnega sodišča v Ljubljani); Urada Varuha RS za človekove pravice; Ministrstva za zdravje; Ministrstva za delo, družino, socialne zadeve in enake možnosti; Skupnosti centrov za socialno delo; Zbornice kliničnih psihologov; Društva za nenasilno komunikacijo (NVO); Strokovnega sveta za sodno izvedenstvo, sodno cenilstvo in sodno tolmačenje; Odvetniške zbornice Slovenije. Ta medresorska delovna skupina je bila imenovana za posvetovalno skupino skupnega projekta Evropske unije in Sveta Evrope.  Strategija in akcijski načrt za zagotavljanje največje otrokove koristi v civilnih sodnih postopkih predstavljata najpomembnejši doprinos tega skupnega projekta Evropske unije in Sveta Evrope. Celovit dokument je bil pripravljen, obravnavan in sprejet v okviru Medresorske delovne skupine za izvedbo projekta »Izboljšanje stanja na področju sodnega izvedenstva v družinskih zadevah in s tem položaja otrok v sodnih postopkih«.  Strategija predstavlja temeljni dokument, ki v šestih poglavjih povzema ključne ugotovitve projekta in potrebne korake za odpravo ugotovljenih vrzeli in potreb na posameznih tematskih področjih. Vsebuje tudi ključna priporočila, oblikovana v okviru projekta, kot so nujnost vlaganja v sistemske metode in postopke za ugotavljanje največje koristi otroka, spodbujanje specializacije strokovnjakov, institucionalizacija multidisciplinarnega pristopa in krepitev strokovnih mrež, opolnomočenje otrok (tudi prek ureditve njihovega zastopanja) in staršev ter uporaba digitalnih platform za izboljšanje dostopa do informacij ter ozaveščanje udeležencev postopkov.  Z enako strukturo šestim poglavjem strategije sledi akcijski načrt. Ta ne vključuje zgolj konkretnih ukrepov za vsako tematsko poglavje strategije, temveč tudi jasno opredeljuje odgovorne organe za njihovo izvedbo, časovni okvir izvedbe posameznega ukrepa ter kazalnike za spremljanje in vrednotenje posameznega ukrepa in njegove izvedbe. Izvajanje akcijskega načrta bo spremljala medresorska delovna skupina.  Ker strategija sledi slovenskim reformnim ciljem, bo izvedba ukrepov akcijskega načrta mogoča ob prerazporeditvi obstoječih odobrenih sredstev in na ta način ne bo imela neposrednega vpliva na državni proračun.  Ministrstvo za pravosodje, pristojno za področje otroku prijaznega pravosodja, ki posledično vodi Medresorsko delovno skupino za izvedbo projekta »Izboljšanje stanja na področju sodnega izvedenstva v družinskih zadevah in s tem položaja otrok v sodnih postopkih«, predlaga Vladi Republike Slovenije, da se seznani s Strategijo in akcijskim načrtom za zagotavljanje največje koristi otrok v civilnih sodnih postopkih v Sloveniji. Ministrstvo bo o delu medresorske delovne skupine, ki usklajuje in spremlja izvajanje ukrepov akcijskega načrta, enkrat letno poročalo vladi. | | | | | | | | | |
| **6. Presoja posledic za:** | | | | | | | | | |
| a) | | javnofinančna sredstva nad 40.000 EUR v tekočem in naslednjih treh letih | | | | | | NE | |
| b) | | usklajenost slovenskega pravnega reda s pravnim redom Evropske unije | | | | | | NE | |
| c) | | administrativne posledice | | | | | | NE | |
| č) | | gospodarstvo, zlasti mala in srednja podjetja ter konkurenčnost podjetij | | | | | | NE | |
| d) | | okolje, vključno s prostorskimi in varstvenimi vidiki | | | | | | NE | |
| e) | | socialno področje | | | | | | NE | |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | NE | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | | Tekoče leto (t) | t + 1 | t + 2 | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | | |  |  |  | | | |  | |
| Predvideno povečanje (+) ali zmanjšanje (**–**) prihodkov občinskih proračunov | | | |  |  |  | | | |  | |
| Predvideno povečanje (+) ali zmanjšanje (**–**) odhodkov državnega proračuna | | | |  |  |  | | | |  | |
| Predvideno povečanje (+) ali zmanjšanje (**–**) odhodkov občinskih proračunov | | | |  |  |  | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  |  |  | | | |  | |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | Znesek za tekoče leto (t) | | | | Znesek za t + 1 | |
|  | |  | | |  |  | | | |  | |
|  | |  | | |  |  | | | |  | |
| **SKUPAJ** | | | | | |  | | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | Znesek za tekoče leto (t) | | | | Znesek za t + 1 | |
|  | |  | | |  |  | | | |  | |
|  | |  | | |  |  | | | |  | |
|  | |  | | |  |  | | | |  | |
| **SKUPAJ** | | | | | |  | | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | | Znesek za tekoče leto (t) | Znesek za t + 1 | | | | | |
|  | | | | |  |  | | | | | |
| **SKUPAJ** | | | | |  |  | | | | | |
| **OBRAZLOŽITEV: /** | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.) | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS, * Združenju občin Slovenije ZOS, * Združenju mestnih občin Slovenije ZMOS. | | | | | | | | NE | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | | |
|  | | | | | | | | | | | |
| (Če je odgovor DA, navedite:)  / | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | NE | | | |
| **11. Gradivo je uvrščeno v delovni program vlade:** | | | | | | | | NE | | | |
| **Andreja Katič**  **ministrica** | | | | | | | | | | | |
| Priloge:   1. Predlog sklepa vlade 2. Strategija in akcijski načrt za zagotavljanje največje otrokove koristi v civilnih sodnih postopkih 3. Obrazložitev 4. Mnenja resorjev | | | | | | | | | | | |

**Priloga 1**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Sloveniji na ….. seji dne ….. sprejela naslednji sklep:

SKLEP:

1. Vlada Republike Slovenije se je seznanila s Strategijo in akcijskim načrtom za zagotavljanje največje otrokove koristi v civilnih sodnih postopkih in ju v celoti podpira.
2. Ministrstvo za pravosodje usklajuje in spremlja izvajanje strategije in akcijskega načrta in o tem enkrat letno poroča vladi.

Barbara Kolenko Helbl

generalna sekretarka

Priloga:

* Strategija in akcijski načrt za zagotavljanje največje otrokove koristi v civilnih sodnih postopkih

Sklep prejmejo:

* Ministrstvo za pravosodje
* Ministrstvo za delo, družino, socialne zadeve in enake možnosti
* Ministrstvo za zdravje
* Ministrstvo za vzgojo in izobraževanje

**Priloga 2**

**>STRATEGIJA IN AKCIJSKI NAČRT< (glej v priponki)**

**Priloga 3**

**Obrazložitev**

Strategija in akcijski načrt za zagotavljanje največje otrokove koristi v civilnih sodnih postopkih sta najpomembnejša izdelka skupnega projekta Evropske unije in Sveta Evrope »Zagotavljanje največje koristi otrok v civilnih sodnih postopkih«. Projekt izvaja Oddelek za otrokove pravice Sveta Evrope v tesnem sodelovanju z Ministrstvom za pravosodje Republike Slovenije in Generalnim direktoratom Evropske komisije za podporo strukturnim reformam (EC/DG REFORM) od 1. septembra 2023 do 30. junija 2026. Namen skupnega projekta je izboljšati varstvo otrokovih pravic v civilnih sodnih postopkih v Sloveniji z upoštevanjem največje koristi otroka. Izvajanje projekta prispeva k reformi, ki poteka v Sloveniji na področju spoštovanja otrokovih pravic, in k temu, da Slovenija postane ena prvih držav, ki bo širila odličnost sistemov otrokom prijaznega pravosodja v vseh državah članicah Evropske unije.

Vlada Republike Slovenije je s prijavo in pridobitvijo tehnične pomoči za izvedbo projekta »Izboljšanje položaja otrok v civilnih sodnih postopkih v Sloveniji« in pričetkom izvajanja tega projekta v septembru 2023 identificirala potrebo po nadgraditvi in izboljšanju varstva otrok v teh postopkih.

Ministrstvo za pravosodje je leta 2022 na podlagi ocene stanja in v luči problematike pomanjkanja izvedencev v teh postopkih ustanovilo medresorsko delovno skupino za izvedbo projekta *»Izboljšanje stanja na področju sodnega izvedenstva v družinskih zadevah in s tem izboljšanje položaja otrok v sodnih postopkih«.* Medresorska delovna skupina združuje predstavnike iz: Ministrstva za pravosodje; sodstva (Vrhovnega sodišča Republike Slovenije, Višjega sodišča v Ljubljani, Okrožnega sodišča v Ljubljani); Urada Varuha RS za človekove pravice; Ministrstva za zdravje; Ministrstva za delo, družino, socialne zadeve in enake možnosti; Skupnosti centrov za socialno delo; Zbornice kliničnih psihologov; Društva za nenasilno komunikacijo (NVO); Strokovnega sveta za sodno izvedenstvo, sodno cenilstvo in sodno tolmačenje; Odvetniške zbornice Slovenije (v nadaljevanju: medresorska delovna skupina).

Ministrstvo za pravosodje je v letu 2023 na podlagi predloga Strokovnega sveta za sodno izvedenstvo, sodno cenilstvo in sodno tolmačenje (Strokovni svet) spremenilo seznam strokovnega podpodročja klinične psihologije, in sicer je pet (5) strokovnih podpodročij klinične psihologije (Klinična psihologija odraslih, Klinična psihologija otrok in mladostnikov, Klinična psihologija – starševstvo in skrbništvo, Klinična nevropsihologija odraslih ter Klinična nevropsihologija otrok in mladostnikov) združilo v enotno strokovno podpodročje »Klinična psihologija«, že imenovanim sodnim izvedencem pa izdalo odločbe o preimenovanju. V praksi se je drobljenje podpodročija na več podpodročij pri angažiranju sodnih izvedencev v konkretnih sodnih zadevah izkazalo kot neustrezno ter je pogosto predstavljalo oviro. Realizacija navedenega ukrepa pomeni, da sodišča lahko v konkretnih zadevah izbirajo med večjim številom sodnih izvedencev. Strokovni svet je v letu 2023 potrdil opise strokovnih področij in podpodročij za socialno delo, psihologijo družine, klinično psihologijo, pedopsihiatrijo in psihiatrijo, ki služijo kot pomoč pri izbiri ustreznega sodnega izvedenca v konkretnem postopku. Sodišče ob upoštevanju vsebine (pojasnjene v opisu), ki jo zajema posamezno strokovno podpodročje, izbere ustreznega strokovnjaka, ki lahko v konkretnem postopku odgovori na vsa relevantna strokovna vprašanja, s čimer se prispeva k hitrejšemu reševanju sodnih postopkov.

Zbornica kliničnih psihologov Slovenje je na pobudo Ministrstva za pravosodje zaradi pomanjkanja in preobremenjenosti imenovanih sodnih izvedencev klinične psihologije pripravila seznam strokovnjakov, ki lahko opravijo izvedensko delo, ko sodišče za ugotovitev ali razjasnitev dejstev potrebuje ustrezno strokovno znanje, s katerim samo ne razpolaga. Trenutno se na seznamu nahaja 23 kliničnih psihologov. Sodišča so v letu 2024 strokovnjake s seznama imenovala v 25 zadevah (v 16 zadevah samostojno, v 9 zadevah pa sta bila skupaj angažirana strokovnjak ter izvedenec (tandem)), v letu 2025 (do 7. 8. 2025) pa v 23 zadevah (v 19 zadevah samostojno, v 4 zadevah strokovnjak + izvedenec (tandem)). Nadalje je Zbornica kliničnih psihologov Slovenije v septembru 2023 spremenila statut (ustanovitveni akt), zaradi česar ji lahko sodišča na podlagi procesnih zakonov zaupajo sodno izvedensko delo v zahtevnejših zadevah, in sicer kadar je v zadevi potrebno sodelovanje dveh ali več kliničnih psihologov.

Ministrstvo za pravosodje je za potrebe izvajanja sodnoizvedenskega dela v družinskih zadevah sodnim izvedencem omogočilo uporabo prostorov Hiše za otroke (Barnahus) za opravo razgovorov, če sami z ustreznimi prostori ne razpolagajo. Do sedaj so bili v Hiši za otroke za potrebe izdelave izvedenskega mnenja v družinskih sporih opravljeni razgovori v treh zadevah.

Ministrstvo za pravosodje v okviru Centra za izobraževanje v pravosodju opravlja tudi pomembno funkcijo strokovnega usposabljanja primarno sodnikov, v primeru družinskih civilnih sodnih postopkov pa pripravlja izobraževanja tudi za odvetnike, sodne izvedence in nevladne organizacije. V letu 2023 je bilo organizirano več izobraževalnih dogodkov, namenjenih izobraževanju deležnikov, ki sodelujejo v družinskih postopkih:

* Tri delavnice »Sodno izvedenstvo v družinskih zadevah«, katerih namen je bil poglobiti razumevanje ključnih izzivov na področju izvedenstva v postopkih družinskega sodstva, poglobiti razumevanje izvedenstva in vloge izvedencev, izboljšati komunikacijo med posameznimi deležniki, izboljšati kakovost poročil centrov za socialno delo, izboljšati kakovost izvedeniških mnenj, izboljšati kakovost dobrih sodniških praks pri postavljanju vprašanj in nalog v sklepih o postavitvi izvedenca v družinskih zadevah, razmejiti med posameznimi področji izvedencev psihološke in tudi psihiatrične stroke, določiti razmejitev med izvedenskimi mnenji in mnenji centrov za socialno delo. Delavnice so bile namenjene sodnikom prve stopnje in njihovim strokovnim sodelavcem, sodnim izvedencem, ki delujejo na družinskopravnem področju, in predstavnikom centrov za socialno delo, ki v zadevah s področja družinskega sodstva podajajo mnenja.
* Simpozij z naslovom »Sodno izvedenstvo v družinskih zadevah«, namenjen sodnikom, sodnim izvedencem in centrom za socialno delo, katerega namen je bil poglobiti razumevanje ključnih izzivov na področju izvedenstva v postopkih družinskega sodstva, poglobiti razumevanje izvedenstva in vloge izvedencev v postopkih družinskega sodstva, izboljšati komunikacijo med posameznimi deležniki v postopkih družinskega sodstva ter podati odgovore na druga vprašanja, ki so se pojavila v okviru skupinske obravnave praktičnega primera s strani različnih deležnikov na delavnicah, ki so bile izvedene v oktobru 2023.

V letu 2024 je Center za izobraževanje v pravosodju organiziral Družinskopravno šolo, ki je bila namenjena sodnikom, strokovnim sodelavcem na sodiščih, (višjim) državnim odvetnikom, kandidatom za državne odvetnike, odvetnikom in strokovnim delavcem centrov za socialno delo. Na izobraževanje so bili posebej vabljeni tudi sodni izvedenci, ki delujejo na področju družinskega prava. Center nadaljuje z izvajanjem skupnih izobraževanj za vse sodelujoče v družinskih postopkih (npr. Strokovni posvet v aprilu 2025, Šola družinskega prava v maju 2025, Dnevi duševnega zdravja v decembru 2025).

Da bi se izognili podvajanju in zagotavljanju trajnega in kontinuiranega foruma med vsemi deležniki v civilnih postopkih, v katerih so udeleženi otroci, je bila medresorska delovna skupina, ki jo je ustanovilo Ministrstvo za pravosodje, imenovana za posvetovalno skupino skupnega projekta Evropske unije in Sveta Evrope, ki je bila zadolžena za vodenje in koordinacijo projekta. Na ta način je ministrstvo sledilo izkušnjam pri izvedbi projekta za zaščito otrokovih pravic v kazenskopravnih postopkih, kjer je Slovenija že naredila pomemben korak k izboljšanju.

Ker je bila prepoznana potreba po izboljšavah na področju civilnih sodnih postopkov zaradi zagotavljanja spoštovanja otrokovih pravic v postopkih, v katerih je ta udeležen, zlasti kar zadeva zamude v civilnih sodnih postopkih, v katere so vključeni otroci, sta bili v projektu določeni dve glavni področji, ki ju je treba urediti:

• pomanjkanje sodnih izvedencev klinične psihologije, ki so najpogosteje imenovani izvedenci v družinskih postopkih;

• pretirana uporaba pravnih instrumentov s strani strank tovrstnih postopkov, kar posledično vpliva na znižanje učinkovitosti ureditve v pogledu varovanja koristi otrok v postopkih.

Projekt je bil razdeljen na dva cilja:

1. Sprejem strategije in celovitega akcijskega načrta za reformo slovenskega pravnega okvira na področju civilnih sodnih postopkov, v katere so vključeni otroci;

2. Začetek izvajanja akcijskega načrta.

V začetni fazi projekta je Svet Evrope ob podpori Ministrstva za pravosodje organiziral vrsto bilateralnih posvetov z domačimi deležniki, da bi ocenili izhodišča projekta. Rezultati teh posvetov in raziskav so vključeni v Uvodno poročilo projekta, potrjeno s strani medresorske delovne skupine in predstavljeno na otvoritveni konferenci projekta 13. februarja 2024 na Bledu.

Po otvoritveni konferenci je projekt prešel v analitično fazo s pripravo treh poročil:

• Priporočila za učinkovitejše zagotavljanje največje otrokove koristi v civilnih sodnih postopkih v Sloveniji (analiza slovenskega pravnega okvirja);

• Analiza vrzeli in priporočila za izobraževanje in usposabljanje na področju zagotavljanja največje koristi otrok v civilnih sodnih postopkih v Sloveniji (analiza vrzeli in priporočila za usposabljanja);

• Primerjalna študija mednarodnih standardov in dobrih praks, primernih za zagotavljanje otrokove koristi v družinskih postopkih.

Prvi dve poročili sta pripravili ekipi domačih strokovnjakov, osnutek primerjalne študije pa je pripravila tuja strokovnjakinja, dr. Daja Wenke, neodvisna raziskovalka in analitičarka politik na področju otrokovih pravic – implementacije mednarodnih standardov.

Prva okrogla miza v okviru projekta je bila izvedena 24. oktobra 2024, kjer so bili izzivi, vrzeli in predlogi dveh poročil deležni širše strokovne razprave strokovnjakov, deležnikov v postopkih ter civilne družbe.

Na podlagi navedenih aktivnostih in dokumentacije je dr. Susanna Greijer, mednarodna raziskovalka in svetovalka za področje otrokovih pravic in nasilja nad otroki, pripravila osnutek Strategije in akcijskega načrta za zagotavljanje največje koristi otrok v civilnih sodnih postopkih v Sloveniji.

Prva osnutka strategije in akcijskega načrta sta bila, skupaj s primerjalno študijo mednarodnih standardov in dobrih praks, predstavljena in obravnavana na sestanku medresorske delovne skupine 6. 3. 2025. Nadalje sta bila osnutka posredovana medresorski delovni skupini v dopisno obravnavo. Odzivi so bili vključeni v končno verzijo dokumenta strategije in akcijskega načrta z dne 22. 5. 2025, ki je bil obravnavan na okrogli mizi dne 6. 6. 2025. Zaradi terminološke redakcije sta bila Strategija in akcijski načrt v slovenskem jeziku potrjena na dopisni seji medresorske delovne skupine dne 1. 8. 2025.

Strategija predstavlja temeljni dokument, ki v šestih poglavjih povzema ključne ugotovitve projekta in potrebne korake za odpravo ugotovljenih vrzeli in potreb na posameznih tematskih področjih. Vsebuje tudi ključna priporočila, oblikovana v okviru projekta, kot so nujnost vlaganja v sistemske metode in postopke za ugotavljanje največje koristi otroka, spodbujanje specializacije strokovnjakov, institucionalizacija multidisciplinarnega pristopa in krepitev strokovnih mrež, opolnomočenje otrok (tudi prek njihovega zastopanja) in staršev ter uporaba digitalnih platform za izboljšanje dostopa do informacij ter ozaveščanje udeležencev postopkov.

Z enako strukturo šestim poglavjem strategije sledi akcijski načrt. Ta ne vključuje zgolj konkretnih ukrepov za vsako tematsko poglavje strategije, temveč tudi jasno opredeljuje odgovorne organe za njihovo izvedbo, časovni okvir izvedbe posameznega ukrepa ter kazalnike za spremljanje in vrednotenje posameznega ukrepa in njegove izvedbe. Izvajanje akcijskega načrta bo spremljala medresorska delovna skupina.

Z namenom učinkovitejšega izvajanja ukrepov akcijskega načrta ob pomoči Sveta Evrope in Evropske komisije je bilo prvotno določeno obdobje trajanja projekta (do 28. februarja 2026) podaljšano za štiri mesece, to je do 30. junija 2026. Do zaključka projekta je načrtovano izvajanje akcijskega načrta s konkretnimi ukrepi z najvišjo prednostno stopnjo, zlasti ukrepov: razvoj nacionalne spletne platforme z digitalnimi vsebinami, ki vključujejo informacije in nasvete o pravicah otrok, pozitivnem starševstvu (vključno z izobraževalnimi programi, tečaji in gradivi za starše), vprašanjih razveze ter varstva in vzgoje, vplivu civilnih sodnih postopkov na otroke ter alternativah sodnim postopkom s spremljajočima ukrepoma zagotavljanja informacij v otroku prijaznem jeziku in pripravi informativnega gradiva za otroke o sodnih postopku (ukrep 1 v zvezi z ukrepom 17 in 23); priprava protokola za ugotavljanje največje koristi otroka s podrobnimi smernicami za vse ustrezne strokovnjake (ukrep 7) s posebnim razdelkom s smernicami za vse ustrezne strokovnjake, ki bo posebej namenjen otrokom v ranljivih situacijah; podrobneje urediti pogoje za imenovanje kolizijskega skrbnika (ukrep 14) in sprejeti ustrezne podzakonske akte, ki določajo, kdo je lahko imenovan za kolizijskega skrbnika in katere pogoje mora izpolnjevati (ukrep 15); okrepiti multidisciplinarno in medresorsko sodelovanje med vsemi ustreznimi strokovnjaki, ki delajo v okviru civilnih postopkov, v katere so vključeni otroci (ukrep 25) na način, da se pripravijo in izvajajo skupna usposabljanja za strokovnjake (ukrep 26); razviti orodje za ocenjevanje stopnje tveganja za zlorabo, zanemarjanje ali nasilje nad otrokom, ki ga bodo lahko uporabljali sodniki v civilnih postopkih (ukrep 36) in pripraviti protokol priporočenih ukrepov v primerih otrok, žrtev nasilja v družini ali zanemarjanja (ukrep 37).

Ker strategija sledi slovenskim reformnim ciljem, bo izvedba ukrepov akcijskega načrta mogoča ob prerazporeditvi obstoječih odobrenih sredstev in na ta način ne bo imela neposrednega vpliva na državni proračun.

Ministrstvo za pravosodje, pristojno za področje otroku prijaznega pravosodja, ki posledično vodi medresorsko delovno skupino za izvedbo projekta »Izboljšanje stanja na področju sodnega izvedenstva v družinskih zadevah in s tem položaja otrok v sodnih postopkih«, predlaga Vladi Republike Slovenije, da se seznani s Strategijo in akcijskim načrtom za zagotavljanje največje koristi otrok v civilnih sodnih postopkih v Sloveniji. Ministrstvo bo o delu medresorske delovne skupine, ki usklajuje in spremlja izvajanje ukrepov akcijskega načrta, enkrat letno poročalo vladi.